钦定古今图书集成/明伦汇编/氏族典/第522卷 > 薛开
## 钦定古今图书集成/明伦汇编/氏族典/第522卷 > 薛开

按《万姓统谱》：“开字彦明，徽言族子。宣和末，俞寇猖獗，
开与兄訚、闳及訚子居实谋白郡将预计守御，弗许。
乃与里人鲍若雨、包汝谐议，鸠财积谷，阴计里少年
族子弟，分番自保。时教授刘士英与石砺画城为八
界，率义民以守之。开自与訚守城南之西隅，而使居
实总其纲。寇薄永泰城门，居实弯弧开掷，槊从兄谨”
言奋挝毙其先登者，寇遂退。开夜缒引队士斫其营，
寇弃寨去。事平，不言功，乡人高之。